కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
SBI ఖాతాదారులకు షాక్.. రేపటి నుంచి కొత్త నిర్ణయం అమలులోకి!
స్టేట్ బ్యాంక్‌ ఆఫ్ ఇండియా ఖాాతాదారులకు షాక్.  బ్యాంక్ నవంబర్ 1 నుంచి కొత్త నిర్ణయాన్ని అమలులోకి తీసుకురానుంది. దీంతో మీరు బ్యాంక్‌లో డిపాజిట్ చేస్తే ఇకపై తక్కువ రాబడి వస్తుంది.
Samayam Telugu | Updated:
Oct 31, 2019, 04:43PM IST
SBI ఖాతాదారులకు షాక్.. రేపటి నుంచి కొత్త నిర్ణయం అమలులోకి!
హైలైట్స్
ఖాతాదారులకు ఝలక్ ఇచ్చిన స్టేట్ బ్యాంక్
సేవింగ్స్ అకౌంట్లపై వడ్డీ రేట్లలో కోత
25 బేసిస్ పాయింట్ల తక్కువ వడ్డీ
నవంబర్ 1 నుంచి ఈ నిర్ణయం అమలులోకి
దేశీ అతిపెద్ద బ్యాంక్ స్టేట్ బ్యాంక్ ఆఫ్ ఇండియా (ఎస్‌బీఐ) తన కస్టమర్లకు భారీ ఝలక్ ఇచ్చేందుకు రెడీ అయ్యింది. నవంబర్ 1 నుంచి కొత్త నిర్ణయాన్ని అమలు చేసేందుకు సిద్ధమైంది. వడ్డీ రేట్లను తగ్గిస్తున్నట్లు బ్యాంక్ ఇప్పటికే తెలియజేసింది. నవంబర్ 1 నుంచి ఈ నిర్ణయం అమలులోకి వస్తుంది. దీంతో బ్యాంకులో డిపాజిట్ చేసే వారికి ఇకపై తక్కువ రాబడి వస్తుంది.
స్టేట్ బ్యాంక్ నవంబర్ 1 నుంచి సేవింగ్స్ అకౌంట్ డిపాజిట్లపై వడ్డీ రేట్లలో కోత విధించింది. 25 బేసిస్ పాయింట్ల మేర తగ్గించింది. రూ.లక్ష వరకు డిపాజిట్లు ఉన్న అకౌంట్లకే ఇది వర్తిస్తుంది. దీంతో 1వ తేదీ నుంచి బ్యాంక్ కస్టమర్లకు 3.5 శాతం వడ్డీ రేటు కాకుండా 3.25 శాతం మాత్రమే వడ్డీ లభిస్తుంది.